Flavell Te Ururoa: Tauranga Moana Iwi Collective Redress and Ngā Hapū o Ngāti Ranginui Claims Settlement Bill — First ReadingText is incorporated into the Bound VolumeFlavell Te Ururoa: Tauranga Moana Iwi Collective Redress and Ngā Hapū o Ngāti Ranginui Claims Settlement Bill — First Reading[Sitting date: 13 April 2016. Volume:713;Page:10539. Text is incorporated into the Bound Volume.]Hon TE URUROA FLAVELL (Minister for Māori Development): I move That the Tauranga Moana Iwi Collective Redress and Ngā Hapū o Ngāti Ranginui Claims Settlement Bill be now read a first time. I nominate the Māori Affairs Committee to consider the bill.Hai wāwāhi i taku kōrero i tēnei ata ka tuku i tētahi kupu karakia mō te ātaahua o tā tātau nohotahi i tēnei rangi. Nō reira me pēnei rawa te kōrero: “Mai e te tipua mai e te tawhito mai e te kāhui o ngā ariki mai e tāwhiwhi ki ngā atua. Ō ī ka takina te mauri ko te mauri i ahua noa ki runga ki ēnei taura ki runga ki ēnei tauira. Kia tau te mauri ki runga ki ēnei tama tamatāne tamawahine he tukuna nō te whaiorooro o Tāne-te-waiora. Tēnei te matatau ka eke whakatū tārewa ki te rangi. Uhi wero hara mai te toki. Haumi e hui e taiki e!”Tauranga Moana koutou kua tae mai i tēnei rā tēnā koutou haere mai. Hara mai me te āhuatanga o te kapua pōuri o ngā mate huhua kua pā mai ki a koutou ki a tātau i te wiki kua hipa i ngā wiki tata kua hipa ake. Me te mōhio anō hoki nō nātata nei tātau hui atu ai ki runga o Te Marae o Hungahungatoroa tuku atu i te roimata ki a Matiu ēhara i te mea ko ia i tōna kotahi. He kitenga kanohi ka hoki ngā mahara ki te hunga kāre i konei i tēnei rangi ko rātau i para i te huarahi. Ka kite atu i te āhuatanga ki a Īria. Ka kite atu te āhuatanga ki ngā mate huhua o roto o waenganui i a koutou. Arā anō rātau kāre i waimaria ki te haramai. Me pēnei pea te kī ko te āhuatanga o roto o Ngāi Te Rangi ki a Turirangi Te Kani ki a Mau Gardiner ki a Hone Farrell ā tae rā anō ki a Matiu. Ngāti Ranginui ko Ānaru Kohu tērā Alec Tata Tipi Faulkner ki a Īria anō hoki. Ko te āhuatanga ki a Ngāti Pukenga ē ko Wīremu Ōhia ko Slim Mikaere ko Rere Amoamo ē ko Te Kepa Smallman. Ēhara i te mea ko rātau te katoa o te hunga kua ngaro atu i te tirohanga kanohi. Ēngari i a au e whakahua atu ana i ērā īngoa me pēnei te kōrero kua korowaitia rātau i te āhuatanga o te aroha nui kua tukuna atu ai e tātau i ngā rā kua hipa ake.Nō reira kai aku rangatira haere mai haere mai haere mai! Ēhara i te mea ko ngā mate ō nātatanei tātau e kōrero nei kei te kōrero tātau mō ngā mate ā i rongo nei i te ngau o te pū i ngā tau kua hipa ake. Nō reira koinei te tangi o te ngākau mō rātau kua ngaro atu i te tirohanga kanohi. Hoi anō tēnei te āhuatanga o te tū ki te tuku i te roimata mō rātau katoa. Ēngari ko koutou e whakakanohi nei i a rātau i tēnei rangi e kui mā e koro mā tēnā koutou tēnā koutou tēnā koutou katoa.Ēhara i te mea i pēnei ki tāku e kī nei nō nātata nei ngā mate i nanahi nei tātau e kōrero nei. I te mea i puta mai te take nei arā ko tēnei o ngā whakataunga kerēme i ngā mate o ngā tau kua hipa ake i ngā rā o nehe. Ka waiho ake mā Te Minita anō rā e kōrero mō te āhuatanga o ngā pire e kōrerohia ake nei. Ēngari ko te wāhi ki a au ko te whakatakoto i ētahi paku kōrero o roto i te ngākau.He aha te take o nehe? He aha tērā take? Ā te tino pūtake o tā tātau hara mai i roto i Te Whare Pāremata i tēnei rā? Ki taku titiro ko te muru! Ki taku titiro ko te raupatu! Ki taku titiro ko tēnei mea ko te pakanga ko te pakanga! Kai te mōhio tonu koutou o Tauranga Moana e rua ngā pakanga nui ko Pukehinahina ko Te Ranga. Āe arā anō wētahi! Ēngari nā runga i ēnei pakanga nui e ai ki taku rongo tata eke ki te 50000 eka i murua e te Kāwanatanga nā runga i ērā āhuatanga nā runga i ērā tohe. I te tau 2014 i tū ngā rā whakamaumaratanga mō ēnei wāhi e rua ko Pukehinahina ko Te Ranga.Ko Te Ranga i tēnei rā kai te mōhio tonu koutou he pātiki he pari. Ia rā ia rā ka taraiwa te tangata mai i Rotorua ki Tauranga mai i Tauranga ki Rotorua ka titiro whakatekatau ka titiro whakatemauī ka kore tētahi e paku mōhio i tū he pakanga ki tērā wāhi tae rā anō ki ngā tau tata kua hipa ake! Ēngari anō a Pukehinahina kai te rori matua o Tauranga tēnei wāhi. Ko wai te īngoa o te rori? Ko Kamerona! He mea nui tērā i roto i ngā kōrero mō te hītori e kōrerohia ake nei. Ko te painga ake o ērā rā maumaharatanga ko te whakaoho i a Tauranga Moana mō ngā hītori ka mutu ko ngā kōrero mō ngā tohe i taua tāone taua hapori o Tauranga Moana. Ko te mate kē i rongo Te Ao Māori i te kawa o ētahi o te hapori ki ngā hītori otirā ki a ngāi tātau. Ko ngā kōrero o ēnei wāhi ko te tikanga he mea whakaako i roto i ngā kura kia mōhio tonu ngā tamariki o Tauranga Moana ē arā anō ngā āhuatanga o ngā hītori kei mua tonu i te aroaro! E taraiwahia ana e ētahi ia rā ia rā ēngari kāre tētahi i te paku mōhio.Nā i roto i ngā tohe i ngā pakanga nei i noho tōku iwi o Ngāti Rangiwewehi hei hoa haere mō ngā whanaunga o roto o Tauranga Moana. Nō reira me hoki rā anō ki ērā kōrero. I te 29 o Paenga-whāwhā i te tau 1864 i tū te pakanga nui ki Pukehinahina ko Kamerona te tianara. Mō ngā 8 hāora i tukuna ngā pahū i tukuna ki runga i tērā o ngā pā. Nā Kamerona te tono kia kotahi atu ki te 300 tāngata ki tēnei o ngā pā arā anō te 300 tāngata i muri iho kia herehere i ngā Māori i tērā o ngā pā tūwatawata. Nā e ai ki ngā kōrero 230 ngā Māori 1070 hōia. Ēngari he mahi huna tā te iwi Māori i te pā. I te taenga o ngā hōia ki te pā i tūmeke katoa rātau i te mea i pōhēhē rātau kua mate katoa te iwi nei koutou. Ngā tūpuna ō rātau mā! Ko Rāwiri Puhirake o Ngāti Te Rangi te ariki o te pā i hinga pai te hōia. E 8 wiki i muri mai i tū pakanga o Te Ranga. I taua wā i eke atu tōku iwi o Ngāti Rangiwewehi Ngāti Pikiao Ngāti Porou anō hoki ki te tautoko i a Puhirake: 100 tāngata whenua i mate 10 hōia.I rā tātau i Tauranga Moana i ngā rua tau kua hipa ake he tuku i ngā tangi mō rātau i tērā o ngā urupā i te tāone nanā. Ēngari nā te whakamā i tae atu ai a Greer ko te tianara o tērā wā ā mai i reira ka puta te īngoa Greerton pea! Nō reira ēnei kōrero katoa kai roto i ngā hītori o te wāhi nei otirā o tēnei o ngā kerēme. Ngā hōia i mate ēngari i tū ngā tohe. Nō reira te wāhi poto nei ki a au i whakaaro ake me whakapuaki tonu i ēnei hītori ēhara i te mea kia whakanui i te āhuatanga o ēnei mate kāo! Ēngari kia tangi i te tuatahi i te mea ko ngā uri tēnei kua eke mai ki mua i a tātau i tēnei rā. Ka tangi ake mō te āhuatanga o wā tātau kōrero i tēnei rangi i te mea ka kōrero nei tātau mō ngā kerēme mō ngā whakataunga ēngari me kōrero mō ngā mate i roto i ngā tau kua hipa ake.Nō reira koinei tāku he mihi poto. Ki a koutou e hoa mā kai ngā pāpā ngā whaea ka tangi ake te kite i a koutou nā runga i te āhuatanga o ngā mate kua pā mai ki a tātau i ngā rā tata kua hipa ake nō reira tāku kupu whakamutunga he mihi ki Te Minita. Ko ia tērā i tiki atu i te rākau ā kia kōkiritia atu ki tōnā taumata me te mōhio anō hoki i ngā tau kua hipa ā i reira tonu ētahi paku raru ēngari kai te pai! Koinei te āhuatanga o te tangata. Pēnei i a Māui Tikitiki-ā-Taranga i pērā rawa a ia. Nō reira kāti! Ko tāku ko te kī ka mihi ki Te Minita ka mihi ki a koutou haere mai haere mai tēnā koutou tēnā koutou kia ora tātau katoa.[To begin my speech this morning I will recite a ritual chant as we sit together on this beautiful occasion. And so I will recite it thus: “I invoke the inspiration and guidance from the universe and the gods and I therefore bestow upon these disciples and young men and women the life-force under the auspices of Tāne the giver of life. Let them attain the sacred knowledge from the highest heavens. Hold fast hold strong it is done!”Welcome to the people of Tauranga Moana who are present here today. Come forth under a cloud of mourning of the many deaths that you have suffered not only last week but over recent weeks. I also acknowledge our meeting which took place at Hungahungatoroa Marae where we shed tears for Matiu—but he was not the only one.When we see a face thoughts go back to those who are no longer here today and who paved the way. We recall the situation relating to Īria and to the myriads of deaths within and among you and others as well who were not lucky enough to come. Let me put it this way: the situation within Ngāi Te Ranginui was there were Turirangi Te Kani Mau Gardiner and Hone Farrell including Matiu. In Ngāti Ranginui’s situation there were Ānaru Kohu Alec Tata Tipi Faulkner and Īria once again. In Ngāti Pūkenga’s case there are Wīremu Ōhia Slim Mikaere Rere Amoamo and Te Kepa Smallman. It is not as though they were the total number lost from sight. Let me put it this way: as I mentioned those names they became enshrined with enormous empathy that we placed upon them in the days gone by.And so to you my esteemed ones welcome welcome welcome! It is not just recent deaths we are referring to but those also that felt the bite of the musket in bygone times. And so this is why the heart grieves for those who are lost from sight. Shedding tears for all of them therefore is an aspect of rising to take a call. But I do acknowledge commend and congratulate all you revered elderly men and womenfolk. You put a face to them today.It is not as though it is like what I am saying here is that the deaths yesterday we were alluding to were of recent times because this matter this one of the settlement claims emerged from deaths that occurred a very long time ago in ancient days. I will leave it for the Minister for Treaty of Waitangi Negotiations to elaborate on features about this bill being debated here. But I do want to put forth some sentiments from within the heart.What is the purpose of ancient times? What is that reason? Yes the real reason for coming here today into Parliament House. To me plundering confiscation conflict battle are the reasons. You of Tauranga Moana know exactly that there were two major battles Pukehinahina and Te Ranga. Yes and there were other battles. But according to what I heard and because of these two major conflicts approximately 50000 acres were taken by the Government because of those circumstances and contentions. In 2014 memorial days were held for these two places Pukehinahina and Te Ranga.Te Ranga as you know so well today is a paddock and a precipice. Each day one drives from Rotorua to Tauranga and from Tauranga to Rotorua looks right looks left and would not see a shred of evidence right up to years just past that a battle happened at that place. But as for this place Pukehinahina it is on the main road to Tauranga. What is the name of the road? It is Cameron Road! That is a significant point alluded to here in the historical accounts. A benefit from those two memorable days is a wake-up call to Tauranga Moana about historical accounts and furthermore accounts about the protests in that community of Tauranga Moana. The problem was that Māoridom heard that some in the community were bitter about the historical accounts that affected us. As of right historical accounts relating to these places should be taught in schools so that children of Tauranga Moana become aware that there are other aspects of history that are there in front of them that one will drive past daily and be totally unaware of.In regard to these battles my own tribe of Ngāti Rangiwewehi tribe stood as allies with kin from within Tauranga Moana. So we need to go all the way back to those historical accounts. On 29 April 1864 a huge battle took place at Pukehinahina. Duncan Cameron was the general. For 8 hours that one of the pā settlements was bombarded by artillery fire. Cameron then ordered 300 to go directly to this one of the settlements and 300 more afterwards to arrest the Māori in that one of the fortifications. According to accounts there were 230 Māori and 1070 imperial troops. However the Māori were cunning. When the soldiers entered the pā they were absolutely shocked as they had assumed this tribe all of you their ancestors weredead! Rāwiri Puhi of Ngāi Te Rangi who was the paramount chief had fooled the soldiers well. Eight weeks later the battle of Te Ranga took place and my Ngāti Rangiwewehi tribe with Ngāti Pikiao and Ngāti Porou as well embarked in support of Puhirake: 100 locals and 10 soldiers died.So there we were in Tauranga Moana 2 years ago lamenting them at one of the burial sites in that town. It is because of the embarrassment when Greer who was the general at that time arrived there that the name Greerton emerged perhaps! Therefore all these accounts are in the histories of this place but at the same time in these claims. Although the soldiers perished the protests endured. So in this brief call I decided to reflect and to really express these historical anecdotes not as a means of extolling these deaths not at all but rather to grieve in the first instance as these are the kin who have arrived here before us today. I grieve because of the circumstances of our contributions on this day. While we talk about these claims these settlements we must also address the deaths that have occurred in the years gone by.So this is my contribution. A brief acknowledgement to you friends uncles and aunties. I am moved as my eyes settle upon you in respect of the deaths that we have experienced together in recent days. My final acknowledgement is to commend the Minister. It was he who reached out for the baton so as to thrust it forward to its ultimate destination knowing full well that in years gone by minor issues remain still but that is fine. This is how it is when dealing with an individual—quite like dealing with Māui Tikitiki-ā-Taranga; he was just like that. So enough! I salute you Minister and bid you all welcome come hither! My appreciation to us all.]